Case ID: 1005917
Sentence 63: Məhkəmə zamanı şahid qismində dindirilmiş Şahid1 ifadə verərək göstərmişdir ki, o həmyerlisi və uşaqlıq dostu X4 öz şəxsi vəsaitləri ilə Bakı şəhərinə armatur gətirib burada satışı ilə məşğul olmuşlar, onlar əvvəllər gətirdikləri malları «Azintrans» firmasının adına sənədləşdirib gətirirmişlər, o, 2014-cü ilin iyun ayında Təqsirləndirilən şəxs2la tanış olmuş, söhbət zamanı Faiq «X6» şirkətində işlədiyini, malları ucuz şəkildə Bakıya gətirtdirə biləcəyini demiş, o, sonuncunun təklifinə inanmış, 2014-cü ilin iyun ayından başlayaraq ayrı-ayrı vaxtlarda Ukrayna Respublikasından Bakı şəhərinə dəmiryol vasitəsi ilə bir neçə dəfə armatur gətirmişlər, həmin armaturu gətirəndə razılaşma əsasında, Faiqin onlara təklif etdiyi kimi «X7» MMC-nin adına göndərilmiş, Bakı şəhərində Faiq ilə görüşmüş, aralarında olan razılığa əsasən tələb olunan pulu sonuncuya vermiş, Faiq isə həmin pulu Trestə keçirmiş, bundan sonra onlara icazə verilmiş, həmin armaturu bolaşdıb icarəyə götürdükləri yerə aparıb müxtəlif şəxslərə satmış, həmin vaxt 200.000 ABŞ dolları məbləğində pul vəsaiti vermişlər, heç bir problem yaranmamış, xx xxxxxx2014-cü il tarixdə o, Kənanla təkrarən Ukraynadan Bakı şəhərinə gəmi vasitəsi ilə armatur gətirmiş, mal Bakı şəhərinə daxil olan kimi Faiqə müraciət etmiş, sonuncunun tələb etdiyi pulu tam şəkildə Nərimanov rayonu ərazisində Faiqə vermiş, sonuncu yenə Trestə aparıb pulu keçirəcəyini bildirmiş, lakin bu dəfə malları Bakı Gəmi Limanında bir neçə gün qalmış, buna səbəb Faiqin verdikləri pulu Trestə çatdırması ilə bağlı problem olmuş, nəticədə malları gəmidən boşaldıb icarəyə götürdükləri yerə aparmış, iki gün sonra, xx xxxxxx 2014-cü il tarixdə, Hövsan gəmi limanına Ukraynadan armatur və katinka materialı gəlmiş, o və Kənan bu barədə Faiqə müraciət etmiş, gətirdikləri mala görə tələb olunan 618.500 ABŞ dollarını iki dəfəyə Faiqə vermiş, Faiq yarım saata məsələnin həll olunacağını və göstəriş olunan kimi malı gəmidən boşaltmaqlarını bildirmiş, onlar arxayın olub getmiş, müəyyən vaxt keçəndən sonra Faiqdən bir xəbər olmadığı üçün ona zəng etmiş, lakin heç bir nəticə olmamış, bununla belə malları 20 gün gəmidə qalmış, mal gəmidən vaxtında boşaldılmadığına görə onlara cərimə tətbiq olunmuş, Kənanla o verdikləri pulu Faiqdən geri tələb etdikdə Faiq gətirib Kənana 618.000 ABŞ dollarından 300.000 ABŞ dollarını Nərimanov adına istirahət parkının yanında qaytarmış, sonuncu pulun qalan hissəsini xxxxa verdiyini, xxxxın isə Dilqəm vasitəsi ilə müəllim deyilən bir nəfər şəxsə verdiyini demiş, verdikləri puldan 318.500 ABŞ dolları Faiqdə qalmış, Faiqlə söhbət zamanı ona verdikləri pulu qaytara bilmirsə, notariat kontoruna gedib həmin pulu sənədləşdirməyi demiş, Faiqlə metronun «Gənclik» stansiyası yaxınlığında yerləşən notariat kontorunun qarşısında görüş təyin etmiş, lakin sonuncunun işi olduğu üçün gecikmiş, Kənan zəng edib Faiqin Dilqəm adlı bir nəfər şəxslə gəldiyini demiş, Dilqəm həmin vaxt Faiqə: “Müəllim deyilən şəxs göstəriş verib, Dilqəm Sumqayıt şəhərinə gedir qalan pulu oradan götürüb gətirəcəkdir”,demiş, növbəti gün X14 prospektində yerləşən notariat kontorunun yanında görüş təyin etmiş, müəyyən vaxt keçdikdən sonra Faiq həmin yerə gəlmiş, orada olduqları vaxt Faiqə zəng gəlmiş, Faiq zəng edənin Dilqəm olduğunu, notariat kontorunda heç bir sənədləşmə aparmağa ehtiyac olmadığını, pulun məsələsinin həll olunduğunu bildirmiş, sadəcə olaraq Dilqəm maşınsız olduğu üçün gedib onu «Amay» ticarət mərkəzi qarşısından götürmək lazım olduğunu demiş, o, həmin vaxta kimi Dilqəmi tanımamış, sonra birlikdə «Amay» ticarət mərkəzi qarşısına gedib orada Dilqəmi görmüş, Dilqəm onların avtomaşınına oturmuş, söhbət zamanı Faiq onları göstərib: “Pul bu şəxslərindir”,demiş, həmin vaxt xxxx adlı şəxs orada olmamış, o geri dönüb Dilqəmdən pulların harada olduğunu soruşmuş, Dilqəm zəng gələcəyini deyərək bir yerdə oturub çay içməyi təklif etmiş, həmin vaxt Dilqəmə zəng gəlmiş, Dilqəm və Faiq kənara çəkilib söhbət edib qayıtmışlar, o Dilqəm ilə Faiqin öz aralarında nə danışdıqlarını bilməmiş, Dilqəm ondan pulun qalanının harada olduğunu soruşmuş, o sonuncuya əsəbləşib: “Bu sualı mən verməliyəm, mən bütün pulu Faiqə tam vermişəm”,demiş, həmin vaxt Dilqəm müəllim deyilən şəxsin zəng edəcəyini, ya 300.000 ABŞ dolları ilə gətirilən armaturu Trestdən buraxılmasına icazə alacağını, yada ki, onda qalan pullarını qaytaracağını demiş, onlar Keşlə bazarının yanına gəlib çayxanada oturub çay içmiş, Dilqəm həmin vaxt müəllim deyilən şəxsə zəng etmiş, həmin şəxs 15 dəqiqədən sonra «Bakond» ticarət mərkəzinin qarşısında olmasını təklif etmiş, Dilqəm tək gedəcəyini və onların getməyinə ehtiyac olmadığını demiş, həmin vaxt şəriki Kənan, qaytarılan 300.000 ABŞ dolları ilə onu yaxında avtomaşında oturub gözləmiş, Dilqəm ona Kənanla gedib onu Trestin qarşısında gözləməyi təklif etmiş, Dilqəm Faiqlə aralarında 150.000 ABŞ dollarını xxxxın 9-cu mikrorayona gətirəcəyi barədə söhbət etmiş, o və Kənan xxxxı tanımamış, Dilqəmi isə birinci dəfə görmüşlər, o, Kənanla özlərində olan 300.000 ABŞ dolları və əlavə 100.000 ABŞ dolları ilə Trestin qarşısına getmiş, müəyyən vaxtdan sonra Faiq və Dilqəm Trestin qabağına gəlmiş, çantada 300.000 ABŞ dollarını onlara göstərmiş, onlar sonuncuya inanaraq özlərində olan 400.000 ABŞ dollarını Dilqəmə vermiş, Dilqəm Trestin binasına daxil olmuş, Faiq isə bayırda onların yanında qalmış, təxminən 20 dəqiqə sonra Dilqəm bayıra çıxmış, malların gömrükdən keçdiyini, gedib boşaltmalarını demiş, onlar həmin dəqiqə gömrük işçisi ilə əlaqə saxlamış, həqiqətən gedib malı boşalda biləcəkləri məlum olmuşdur; o, Kənanla oradan gəmi limanına gedib malları boşaltmış, avtomaşınlara yükləyərək aidiyyatı yerə aparmış, bir neçə gün sonra o yas mərasimi ilə əlaqədar Naxçıvan Muxtar Respublikasında olarkən ona bir nömrədən zəng gəlmiş, telefonda danışarkən özünü Eliş kimi təqdim edən şəxs Xancan müəllimin qohumu olduğunu bildirmiş, o, Xancan müəllimin kim olduğunu soruşmuş, həmin şəxs onların armaturunun Trestdə buraxılmasına göstərişi Xancan müəllimin verdiyini, ona 300.000 ABŞ dolları borcları olduğunu və pulu nə vaxt qaytaracaqlarını soruşmuş, o, gömrük və Trestlə bağlı heç kimə borclarının olmadığını demiş, Eliş əlavə edərək 300.000 ABŞ dollarını Dilqəmin gətirib verdiyini, həmin pulun onların olduğunu demiş, o, Dilqəmin həmin pulu onlara borc vermədiyini, digər tərəfdən həmin pulun Trestə köçürülməsi üçün onların əlavə pul verdiklərini bildirmişdir; belə ki, Faiq onlara bu işi ucuz görməyi söz vermiş, sonda isə bu iş onlara ucuz yox baha başa gəlmiş, guya bu məsələnin həliüçün 618.000 ABŞ dolları xərcləməli olduqları halda, 718.000 ABŞ dolları məbləğində pul xərcləmiş, Bakı şəhərində olan zaman 9-cu mikrorayonda «Zeytunluq» deyilən yerdə Faiq, Kənan, Xancanın qohumu olan şəxslər, həmçinin xxxx və Dilqəm görüşmüş, görüş zamanı o və Kənan pulu tam olaraq Faiqə verdiklərini demiş, lakin həmin söhbətlərdən heç nəyə aydınlıq gətirmək mümkün olmamış, sonradan o Xancanın polisə şikayət etdiyini bilmişdir.